تورکیه پرزیدنتی رجب طیب اردوغان مولداوی پرزیدنتی ایگور دودونون دعوتی ایله مولدوی-یه ائدیر.
جمهور باشقانلیغی مطبوعات مرکزیندن وئریلن یازیلی آچیقلامادا اردوغانین رسمی سفری‌نین ایکی گون داوام ائدجگی، مولدوای پرزیدنتی ایگور دودون ایله تکبتک و هئیتلرآراسی گؤروشله کئچیرجگی قئید ائدیلدی.
گؤروش‌لرده ایکی اؤلکه‌نین تخمینن 500 میلیون دو‌لار اولان تیجارت حجمی‌نین 1.5 میلیارد دو‌لارا چیخاریلماسی و تورک شیرکت‌لری‌نین مولداوی-ده یاتیریم اوچون تشویق ائدیلمه‌سی مقصدیله آتیلا‌جاق آددیم‌لار موذاکیره اولونا‌جاق.
اردوغان و دودون ایکی طرف‌لی موناسیبت‌لر، بولگه سل مسئله‌لر و باشدا فتح الله چی ترور تشکیلاتی (فتو) اولماقلا، ترورلا موباریزه مسئله‌لرینی موذاکیره ائده‌جک‌لر.
تورکیه پرزیدنتی پایتاخت کیشیناو-دا 2009-جو ایلده مولداوی-ده دؤولت چئوریلیشی جهدی زامانی دارماداغین ائدیلدیک‌دن سونرا تورکیه طرفین‌دن برپا ائدیلن جمهور باشقانلیغی بیناسی‌نین آچیلیشینی ائده‌جک.
اردوغانین گؤروش‌لری زامانی مولداوی-ده 350 میلیون دو‌لارلیق سرمایه قویان 213 تورک فیرماسی‌نین بعضی رهبرلری بیر آرایا گله‌جک.
جمهور باشقانی اردوغان همچنین گاگاوز موختار بؤلگه‌سینده ایکی دیل‌لی (گؤک اوغوز و مولداوی دیل‌لری) اوشاق باغچا‌لاری‌نین دا آچیلیشیندا ایشتیراک ائدجک.
